NÁVRH



Obec Trnovec nad Váhom v súlade s ustanovením § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v súlade s § 7 ods. 4 až 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2 a 3, § 17a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

ustanovuje

**Všeobecne záväzné nariadenie Obce Trnovec nad Váhom**

**č. /2019**

**o dani z nehnuteľností**

**§ 1**

**Základné ustanovenia**

1. Obecné zastupiteľstvo v Trnovci nad Váhom podľa §11 ods. 4 písm. d) zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č. 582/2004 z. z. o miestnych daniach a miestnom poplatku za komunálne odpady a drobné stavebné odpady zavádza s účinnosťou od 1. januára 2020 na území obce Trnovec nad Váhom daň z nehnuteľností.
2. Toto všeobecne záväzné nariadenie upravuje podmienky určovania a vyberania dane z nehnuteľností na území obce Trnovec nad Váhom v zdaňovacom období roku 2020 a nasledujúce zdaňovacie obdobia.
3. Daň z nehnuteľností na území obce Trnovec nad Váhom zahŕňa:
   1. **Daň z pozemkov**
   2. **Daň zo stavieb**
   3. **Daň z bytov a nebytových priestorov v bytovom dome**

**DAŇ Z POZEMKOV**

**§ 2**

**Sadzba dane**

1. Správca dane určuje pre všetky pozemky na území obce Trnovec nad Váhom, okrem pozemkov nachádzajúcich sa v jednotlivej časti obce uvedených v § 2 ods. 2 a pozemkov uvedených v § 2 ods. 3 tohto všeobecne záväzného nariadenia, ročnú sadzbu dane z pozemkov – zo základu dane vo výške

* **pre katastrálne územie Trnovec nad Váhom:**
  1. Orná pôda, chmeľnice, vinice, ovocné sady, trvalé trávne porasty 0,36 %
  2. Záhrady 0,48%
  3. Zastavané plochy a nádvoria 0,80%
  4. Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy 1,50%
  5. Stavebné pozemky 0,60%
  6. Ostatné plochy okrem stavebných pozemkov 0,80%
* **pre katastrálne územie Horný Jatov:**

1. Orná pôda 0,48%
2. Záhrady 0,48%
3. Zastavané plochy a nádvoria 0,48%
4. Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy 1,50%
5. Stavebné pozemky 0,48%
6. Ostatné plochy okrem stavebných pozemkov 0,48%

Hodnota pozemkov je uvedená v prílohe č. 2 tohto VZN.

1. Správca dane určuje **v jednotlivej časti obce vymedzenej ulicami**, ktorých názvy sú uvedené v prílohe č. 1 tohto VZN ročnú sadzbu dane z pozemkov – zo základu dane vo výške:
   1. Orná pôda, chmeľnice, vinice, ovocné sady, trvalé trávne porasty 0,36 %
   2. Záhrady 0,48%
   3. Zastavané plochy a nádvoria 0,48%
   4. Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy 1,50%
   5. Stavebné pozemky 0,48%
   6. Ostatné plochy okrem stavebných pozemkov 0,48%
2. Správca dane určuje na pozemky, na ktorých sa nachádza zariadenie na výrobu elektriny zo slnečnej energie, transformačná stanica alebo predajný stánok ročnú sadzbu dane z pozemkov vo výške:
   1. Orná pôda, chmeľnice, vinice, ovocné sady, trvalé trávne porasty 1,80%
   2. Stavebné pozemky 1,80%
   3. Zastavané plochy a nádvoria, ostatné plochy 1,80%

**DAŇ ZO STAVIEB**

**§ 3**

**Sadzba dane**

1. Správca dane určuje pre všetky stavby na území obce Trnovec nad Váhom, okrem stavieb nachádzajúcich sa v jednotlivej časti obce uvedených v § 3 ods. 4 tohto VZN, ktoré sú predmetom dane zo stavieb ročnú sadzbu dane zo stavieb za každý aj začatý m2 zastavanej plochy vo výške

* **pre katastrálne územie Trnovec nad Váhom:**
  1. 0,110 € za stavby na bývanie a drobné stavby, ktoré majú doplnkovú funkciu pre hlavnú stavbu
  2. 0,239 € za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
  3. 0,318 € za chaty a stavby na individuálnu rekreáciu
  4. 0,318 € za samostatne stojace garáže
  5. 0,318 € za stavby hromadných garáží
  6. 0,318 € za stavby hromadných garáží umiestnených pod zemou
  7. 1,999 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
  8. 1,999 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
  9. 1,999 € za ostatné stavby neuvedené v písmenách a) až h)
* **pre katastrálne územie Horný Jatov:**
  1. 0,079 € za stavby na bývanie a drobné stavby, ktoré majú doplnkovú funkciu pre hlavnú stavbu
  2. 0,239 € za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
  3. 0,318 € za chaty a stavby na individuálnu rekreáciu
  4. 0,318€ za samostatne stojace garáže
  5. 0,318 € za stavby hromadných garáží
  6. 0,318 € za stavby hromadných garáží umiestnených pod zemou
  7. 1,327 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
  8. 1,194 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
  9. 0,796 € za ostatné stavby neuvedené v písmenách a) až h)

1. Pri viacpodlažných stavbách správca dane určuje pre stavby nachádzajúce sa v katastrálnom území Trnovec nad Váhom príplatok za podlažie vo výške 0,198 € za každé ďalšie podlažie okrem prvého nadzemného podlažia.
2. Pri viacpodlažných stavbách správca dane určuje pre stavby nachádzajúce sa v katastrálnom území Horný Jatov príplatok za podlažie vo výške 0,040 € za každé ďalšie podlažie okrem prvého nadzemného podlažia.
3. Správca dane určuje **v jednotlivej časti obce vymedzenej ulicami**, ktorých názvy sú uvedené v prílohe č. 1 tohto VZN ročnú sadzbu dane zo stavieb za každý aj začatý m2 zastavanej plochy nasledovne:
   1. 0,079 € za stavby na bývanie a drobné stavby, ktoré majú doplnkovú funkciu pre hlavnú stavbu
   2. 0,239 € za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
   3. 0,318 € za chaty a stavby na individuálnu rekreáciu
   4. 0,318€ za samostatne stojace garáže
   5. 0,318 € za stavby hromadných garáží
   6. 0,318 € za stavby hromadných garáží umiestnených pod zemou
   7. 1,327 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
   8. 1,194 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
   9. 0,796 € za ostatné stavby neuvedené v písmenách a) až h)
4. Pri viacpodlažných stavbách správca dane určuje pre stavby nachádzajúce sa v jednotlivej časti obce vymedzenej ulicami, ktorých názvy sú uvedené v prílohe č. 2 tohto VZN, príplatok za podlažie vo výške 0,040 € za každé ďalšie podlažie okrem prvého nadzemného podlažia.

**DAŇ Z BYTOV**

**§ 4**

**Sadzba dane**

1. Ročná sadzba dane z bytov na celom území obce Trnovec nad Váhom je za každý aj začatý m2 podlahovej plochy bytu a nebytového priestoru v bytovom dome vo výške:
   1. 0,079 € za byty
   2. 0,079 € za nebytové priestory, ktoré neslúžia na podnikanie
   3. 0,790 € za nebytové priestory, ktoré sa využívajú na podnikanie a inú zárobkovú činnosť
   4. 0,318 € za nebytové priestory, ktoré slúžia ako garáž

**SPOLOČNÉ USTANOVENIA PRE DAŇ Z NEHNUTEĽNOSTÍ**

**§ 5**

**Oslobodenie od dane a zníženie dane**

1. Správca dane ustanovuje, že od dane z pozemkov sú oslobodené:
   1. pozemky, na ktorých sú cintoríny, kolumbáriá, urnové háje a rozptylové lúky
   2. pozemky verejne prístupných parkov, priestorov a športovísk

**§ 6**

**Splatnosť a platenie dane z nehnuteľností**

1. Správca dane určuje, že vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia.
2. Správca dane určuje platenie dane v splátkach. Splátky dane sú splatné v lehotách určených správcom dane v rozhodnutí, ktorým sa vyrubuje daň. Daňovník môže vyrubenú daň, ktorá bola rozhodnutím správcu dane určená v splátkach zaplatiť aj naraz najneskôr v lehote splatnosti prvej splátky.
3. Správca dane ustanovuje, že daň najviac v úhrne do sumy 3,00 € vrátane nebude vyrubovať, ani vyberať.

**§ 7**

**Spoločné a záverečné ustanovenia**

1. V konaní vo veciach dane z nehnuteľností sa postupuje podľa zákona č. 369/1990 Zb. o obecnom zriadení v znení neskorších predpisov, zákona č. 563/2009 Z. z. Daňový poriadok, zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. V konaní o priestupkoch sa postupuje podľa zákona č. 372/1990 Zb. o priestupkoch v znení neskorších predpisov.
2. Dňom účinnosti tohto VZN sa ruší VZN č. 3/2014 o dani z nehnuteľností zo dňa 16. 12. 2014.
3. Toto všeobecne záväzné nariadenie obce č. ........../2019 o dani z nehnuteľností bolo prerokované a schválené na zasadnutí Obecného zastupiteľstva obce Trnovec nad Váhom dňa ................. Uznesením číslo...........................
4. Toto VZN nadobúda účinnosť dňa 01. januára 2020.

Mgr. Oliver Berecz

starosta obce

*Návrh VZN: - vyvesený na úradnej tabuli obce dňa : 29.10.2019*

*- zverejnený na internetovej adrese obce dňa : 29.10.2019*

*Lehota na predloženie pripomienok k návrhu VZN do(včítane): 8. 11.2019*

*Doručené pripomienky (počet) :*

*Vyhodnotenie pripomienok k návrhu VZN uskutočnené dňa*

*Vyhodnotenie pripomienok k návrhu VZN doručené poslancom dňa*

*VZN schválené Obecným zastupiteľstvom v Trnovci nad Váhom dňa pod č. : .............*

*VZN vyvesené na úradnej tabuli obce Trnovec nad Váhom dňa :*

*VZN zvesené z úradnej tabule obce ........................ dňa : ..........................*